wickkiey/tamil-wikipedia-chunked huggingface dataset:
# கண்ணப்ப நாயனார்

## "அவன் நமக்கினியன்" - காளத்திநாதர்

சிவகோசாரியார் நாளும் நாளும் நிகழும் அநுசிதம் குறித்து மிகவும் மனம் நொந்தார். இத்தீச்செயல் செய்தவன் எவனேனுங் கழுவேற்றி விட எண்ணினார். அவலம் செய்வது யாரென்றறிய சிவனிடமே முறையிட்டார். அவர் சிவனை வேண்டிய வண்ணம் துயின்ற வேளையிற் சிவன் கனவில் தோன்றி "இச்செய்கை செய்பவனை நீ இகழ வேண்டாம். அவனுடைய வடிவெல்லாம் நம்மிடத்தில் கொண்ட அன்பாயமைவது; அவனுடைய அறிவெல்லாம் நமை அறியும் அறிவு; அவனுடைய செயலெலாம் நமக்கினியன். இதனை நாளை உமக்குக் காட்டுவோம். நாளையிரவு தான் கொழுவிட்டிற்கும் இடத்தினருகே யொருமரத்தின் மறவிலிருந்து நடப்பனக் கண்டு மனந்தெளிவாயென ஆவாய்." என வாய்மொழிந்தார். சிவகோசாரியார் சிவனது அருளி பாட்டை நினைந்து உருகிய சிந்தையராய் அற்புதம் அறியும் ஆர்வத்தோடு வந்து பூசனையாற்றி ஒளிந்திடவே திருவிளையாடல் காட்சியினிதே அரங்கேறியது.
# கண்ணப்ப நாயனார்

## காளத்தியப்பர் கண்களை நிரப்ப தன் கண்களை அப்பிய கண்ணப்ப நாயனார்

திண்ணப்பர் திருக்காளத்தி மலையில் இருக்கும் காளத்தியப்பரை சேர்ந்து ஐந்து பகலும் ஐந்து இரவும் கழிந்தன. ஆறாம் நாள் விடியற் பொழுதில் கண் துயிலாது நின்ற கண்ணப்பர் வழமை போன்று காட்டினுள் சென்று வேட்டையாடி ஊனமுது ஆதியனவற்றுடன் வந்து கொண்டிருந்தார். அவருக்குத் தோன்றிய சகுனங்கள் சஞ்சலம் தருவனவாய் இருந்தன. தீய பறவைகளின் ஒலி கொண்டு 'இது இரத்தப் பெருக்கிற்கான துர்க்குறி' எனத் துணுக்குற்றார். நாயனாருக்கு ஏது நேர்ந்ததோ என எண்ணியவராய் விரைந்து வந்தார். வந்தவர் பெருமானது கண்ணிற் பெருகும் இரத்ததைக் கண்டார். கண்டதும் பதைபதைத்து மயக்கமெய்தினார். அவரது வாயினீர் சிந்தியது. கைசோர்ந்து இறைச்சி சிதறியது. தலையின் பள்ளித்தாமம் சோர்ந்தது. நிலத்தில் துடித்து வீழ்ந்தார். விழுந்தவர் மயக்கம் தெளிந்து எழுந்து சென்று இரத்ததைத் துடைத்துப் பார்த்தார். இரத்தம் நிற்காமல் பெருகிக்கொண்டே இருந்தது. செய்வதறியாது பெருமூச்சுவிட்டு மீளவும் சோர்ந்து விழுந்தார். வீழ்ந்தவர் எழுந்து வில்லும் அம்பும் கொண்டு இத்தீச்செயல் செய்த விலங்குகளுடன் வேடர்கள் உளரோ? என்று எங்கும் தேடிச்சென்றார். எவரையும் காணாது வந்து பெருமானின் பாதங்களைக் கட்டிப்பிடித்துக் கொண்டு அழுது புலம்பினார். ஓர் எண்ணம் எழுந்ததும் வெருண்டதோர் எருதுபோல் காடெங்கும் திரிந்து பச்சிலைகளைப் பறித்துவந்து கண்ணுட் பிழிந்து பார்த்தார். மருந்து பலன் தராமையால் நொந்தார். "ஊனுக்கு ஊன்" என்றோர் மருந்து நினைவு வரவே கண்ணுக்குக் கண் என்றோர் புத்தி புகுந்தது. ஆதலால் தமது ஒரு கண்ணை தோண்டி இரத்தம் பெருகும் பெருமானின் கண்ணில் அப்பினார். நின்ற செங்குருதி கண்டார். நிலத்தினின்றும் எறப் பாய்ந்தார். தோள் கொட்டினார். நன்று நான் செய்த இந்த மதி என மகிழ்ந்தார். மகிழ்ந்த அன்பாளர் மற்றைக் கண்ணினின்றும் குருதி பெருகுவதைக் கண்டார். கண்டதும் ஒரு கணம் கவலையுற்றார். மறுகணமே இதற்கோர் அச்சம் கொளேன்; மருந்து கண்டேன் என்றவராய் தம் மற்றைக் கண்ணைத் தோண்டமுனைந்தார். கண் அடையாளம் காண்பதற்காகத் தன் இடதுகாலைப் பெருமானின் கண்ணில் ஊன்றினார். உள் நிறைந்த விருப்போடு அம்பினை ஊன்றினார். இச்செய்கை கண்டு தேவதேவர் தரித்திலர். தம் திருக்கையாற் தடுத்தனர். **"கண்ணப்ப நிற்க என் வலத்தினில் என்றும் நிற்க"** என்று அமுத வாக்கு அருளினார். இதனை ஞானமா முனிவர் கண்டனர்; கேட்டனர். தேவர்கள் பூ மழை பொழிந்து வாழ்த்தினர். இதனிலும் பெரிய பேறுண்டோ? இல்லை!
# கண்ணப்ப நாயனார்

## "இதுவோ கடவுட்பற்று"

### ஆதி சங்கரர்

சிவனின் பெருமையை 100 சுலோகங்களில் பறை சாற்றும் சிவானந்தலஹரி என்ற தன்னுடைய (வடமொழி) நூலில் ஆதி சங்கரர் 61 வது சுலோகத்தில் கடவுட்பற்று என்பதற்கு உயர்ந்த இலக்கணம் சொல்கிறார். அவ்விலக்கணத்திற்குச் சிகரம் வைத்தாற்போல் 63 வது சுலோகத்தில் கண்ணப்பரின் உள்நிறைந்த அன்பின் மூன்று செய்கைகளையும் குறிப்பிட்டுவிட்டு இதுவன்றோ பக்தி, கடவுளன்பர் என்பதற்கு இவ்வேடுவனே இலக்கணம் என்கிறார். அச்சுலோகத்தின் உரை கீழ்வருமாறு:  
:வழிநடைநடந்த மிதியடி பசுபதியின் அங்கத்திற்கு குறிகாட்டியாகிறது;
:வாயிலிருந்து உமிழ்ந்த நீர் புரங்கள் எரித்தவனுக்கு நீராடலாகிறது;
:சிறிதுண்டு சுவைகண்ட ஊனமுது தேவனுக்கும் படையலாகிறது;
:பக்தி என்னதான் செய்யமாட்டாது? அன்பரென்போர் வேடுவனன்றி வேறு எவர்?  
இந்த சுலோகத்திற்கு உரையாசிரியர்கள் உரை எழுதும்போது, இதனில் தீவிர பக்தியின் மூன்று படிகள் சித்தரிக்கப் பட்டிருப்பதாகக் கூறுகிறார்கள்.
- சுலோகத்தின் மூன்றாவது வரி முதல் படி. தான் சிறிது சுவைத்து விட்டு மீதமுள்ளதும் அதே விதத்தில் தேனொழுக இனிக்கும் என்று சொல்வதில் ஒருவித நம்பிக்கை தான் இருக்கிறதே தவிர முழுமையாக அறுதிப்படுவது இயலாது. அதனால் இது தீவிர பக்தியில் ஒரு சாமானியப்படி தான்.
- சுலோகத்தின் இரண்டாவது வரி அடுத்த படி. வாயிலிருந்து உமிழ்ந்த நீர் ஆண்டவனுக்கு அபிஷேகமாகிறது. ஆனால் 'அது' என்னும் ஆண்டவனின் ஆனந்தத்தில் சங்கமமாகும் 'இது' என்னும் இந்த ஜீவனின் உமிழ் நீர் இன்னும் 'அது', 'இது' என்ற இரட்டையின் மயக்கத்தில் தான் இருக்கிறது. அதனால், இது தீவிர பக்தியின் அடுத்த மேல் படி என்று சொல்லலாமே தவிர தீவிர பக்தியின் உச்சகட்டமாகச்சொல்ல முடியாது.
- சுலோகத்தின் முதல் வரியை தீவிர பக்தியின் உச்சநிலையாகச் சொல்லலாம். ஏனென்றால், பக்தன் தன் மிதியடியையே தேவனின் கண்ணில் வைக்கும்போது, அங்கு தேவன் வேறு தன் வேறு என்ற பாகுபாடெல்லாம் பறந்து போய் விட்டது. 'தத் த்வம் அஸி' (அதுவே நீ) என்ற உபநிடத்து மகாவாக்கியப்படி, அந்தப் பரம்பொருளே இந்த ஜீவன் என்ற இலக்கணம் ருசுவாகிறது!
# கண்ணப்ப நாயனார்

## "இதுவோ கடவுட்பற்று"

### மாணிக்கவாசகர்

:கண்ணப்பன் ஒப்பதோர் அன்பின்மை கண்டபின்
:என்னப்பன் என்னொப்பில் என்னையும் ஆட்கொண்டருளி
:வண்ணப் பணித்தென்னை வா என்ற வான் கருணை
:சுண்ணப்பொன்னீற்றற்கே சென்றூதாய் கோத்துபி  
கண்ணப்பனுக்கு ஈடான அன்பு என்னிடம் இல்லாவிட்டாலும் கூட இறைவர் என்னையும் ஆட்கொண்டருளியதாகத் திருகோத்தும்பியில் மாணிக்கவாசகர் குறிப்பிடுகின்றார்.  
கலை மலிந்தசீர் நம்பி கண்ணப்பர்க்கு அடியேன் - திருத்தொண்டத் தொகை.
# மானக்கஞ்சாற நாயனார்

**மானக்கஞ்சாற நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.. *கஞ்சாறு* என்னும் வளம் மிகுந்த ஊரிலே இவர் பிறந்தார். அவர் அவதரித்த குடி பரம்பரையாக அரசர்க்குச் சேனாதிபதிப் பதவி வகிக்கும் வேளாளர் குடி. வேளாண்மையால் விளைந்த செல்வவளம் பெருகியவராயுமிருந்தார்.  
மானக்கஞ்சாறர் மெய்ப்பொருளை அறிந்துணர்ந்தவர். பணிவுடையவர். தான் சிவபெருமானுக்கு ஆளாகும் பேறு பெற்ற சிவனடியார் எனத் தெரிந்து கொண்டவர். தான் ஈட்டிய பெரும்பொருளெல்லாம் சிவனடியார்க்குரியன எனும் தெளிவால் சிவனடியார் வேண்டுபவற்றை அவர் வேண்டுமுன் குறிப்பறிந்து கொடுப்பவர்.  
கஞ்சாறர் பேறு பல பெற்றவராயிருந்தும் பிள்ளைப் பேறில்லாத குறையொன்றிருந்தது. இக்குறை தீர இறைவனை வேண்டிப் பிராத்தித்தார். இறையருளால் அவர்தம் மனைவியார் பெண் மகவொன்றை பெற்றெடுத்தார். பிறப்பு ஒளிக்கப் பிறந்த அப்பெண் கொடி பேரழகுடன் வளர்ந்து திருமணப்பருவம் எய்தினார்.  
கஞ்சாறர் குடிக்கு ஒத்த சேனாதிபதி குடியில் தோன்றிய ஏயர்கோன் கலிக்காமர் என்னும் சிவநேசச் செல்வருக்கு, அச்செல்வ மகளை மணம் பேசி, முதியவர்கள் சிலர் வந்தனர். கஞ்சாறர் மனம் மகிழ்ந்து மணத்திற்கு இசைந்தார். முகூர்த்தநாள் குறித்தனர். கஞ்சாறு மணக்கோலம் பெற்றது. மணமகனாக கலிக்காமர் மணமுரசொலிக்க கஞ்சாறூர் எல்லையை வந்தடைந்தார்.  
திருமண ஊர்வலம் கஞ்சாறு நகருள் வருவதற்கு முன் கஞ்சாறரது சிந்தையுள் உறையும் சிவபெருமான் மாவிரதி வேடம் பூண்டு அவர்தம் திருமனைக்கு எழுந்தருளினார். நெற்றியில் திருநீற்றுப் பூச்சு, உச்சியில் குடுமி, காதில் வெண்முத்துக் குண்டலம், மார்பில் மயிர்க்கயிற்றுப் பூணூல், கையில் திருநீற்றுப் பொக்கணம், பஞ்ச முத்திரை பதித்த திருவடி என்றவாறு அவர் திருக்கோலம் பொலிந்தது. மாவிரதிக் கோலத்துச் சிவனடியார் அம்மங்கல நாளில் எழுந்தருளியது கண்டு மானக்கஞ்சாறர் மனம்மிக மகிழ்ந்தார். அவரை அன்போடு பணிந்து வீழ்ந்து கும்பிட்டு எழுந்து இன்மொழி கூறி ஆசனமளித்தார். மாவிரதியார் 'இங்கு நிகழும் மங்கலச் செயல் என்ன?' என்று கேட்டார். 'அடியேன் பெற்ற மகளது திருமணம்' எனக் கஞ்சாறர் கூறினார். உடனே 'மங்கலம் உண்டாகுக' என மாவிரதையார் வாழ்த்தினார். கஞ்சாறனார் திருமணக்கோலம் பூண்டிருந்த மகளை அழைத்து வந்து மாவிரதியாரை வணங்கச் செய்தார். திருவடியில் வீழ்ந்து வணங்கிய மணமகளது கருமேகம் போன்ற கூந்தலைப் பார்த்து மாவிரதியார் 'இது நமது பஞ்சவடிக்கு ஆகும்' எனக் கூறினார். அது கேட்ட கஞ்சாறர் பிறப்பறுப்பவர் போன்று தம் மகள் கூந்தலை உடைவாளால் அடியோடு அரிந்து அடியவரிடம் கொடுத்தார். அடியவரும் அதனை வாங்குவார் போன்று மறைந்தருளி வானிலே உமையம்மையாரோடும் வெள்ளை எருதின்மேல் தோன்றினார். அதுகண்டு மெய் மறந்து வீழ்ந்து கும்பிட்டு எழுந்து நின்ற கஞ்சாறர்க்கு "உமது மெய்யன்பை உலகமெல்லாம் விளங்கச் செய்தோம்" என அருளினார். உச்சிமேற் குவித்த கையராய் பெருமானது பெருங்கருணைத் திறத்தைப் போற்றும் பேறு பெற்றார் மானக்கஞ்சாற நாயனார். கஞ்சாறர்க்கு அருள் செய்து கண்ணுதலார் மறைந்தருள, ஏயர்கோன் கலிக்காமர் மணமகளைக் கைப்பிடிக்க வந்து சேர்ந்தார். அவர் அங்கு நிகழ்ந்த அற்புதத்தைக் கேட்டறிந்தார். அவ்வற்புதத்தைக் காணமற் போனதற்கு மனந்தளர்ந்தார். இறைவர் அருளிய சோபன வார்தையின் திறம் கேட்டு தளர்ச்சி நீங்கினார். வானவர் நாயகர் அருளால் மலர் புனைந்த கூந்தல் வளரப்பெற்ற பூங்கொடி போல்வாளாகிய மங்கையை மணம் புனர்ந்து தம் மூதூருக்குச் சென்றணைந்தார்.  
*மலைமலிந்த தோள் வள்ளல் மானக் கஞ்சாறன்* - திருத்தொண்டத் திருத்தொகை
# மானக்கஞ்சாற நாயனார்

## நுண்பொருள்

மெய்யுணர்வுடையார் தமதென்றிருப்பனவெல்லாம் சிவனடியாரது உடமைகளே என்ற தெளிந்த காட்சியுடையவர். ஆதலால் அவர் வேண்டுமவற்றை விருப்புடன் கொடுப்பவர். தேவையைப் பொறுத்தே பொருளின் தலைமை துணியப்படும். தலையாய பொருளை அளிப்பது தலையன்பு. மணமகளுக்கு மலர்க்கூந்தல் தலையாய தேவை. அதுவே சிவனடியார்க்கு பஞ்சவடிக்குத் தேவையாமெனின் அதனை அரிந்து கொடுப்பது பிறப்பரியும் பெருஞ்செயலேயாம்.
# சிவக்கொழுந்து தேசிகர்

**சிவக்கொழுந்து தேசிகர்** என்பவர் 19-ஆம் நூற்றாண்டில் வாழ்ந்த ஒரு சிற்றிலக்கியப் புலவர் ஆவார்.  
சிவக்கொழுந்து தேசிகர் தமிழ் நாட்டில் கும்பகோணத்தை அடுத்துள்ள கொட்டையூர் என்னும் இடத்தவர். இவரின் தந்தை பெயர் தண்டபாணி தேசிகர். சைவ மரபைச் சேர்ந்தவர். தமிழ் இலக்கியம், இலக்கணம் முதலானவற்றில் நன்கு தேர்ச்சி பெற்றவர்.  
இரண்டாம் சரபோஜி மன்னரின் அரசவைப் புலவராக இருந்தவர். மருத்துவ நூல்கள் பலவற்றை செய்யுள் வடிவில் எழுதி வைத்துள்ளார். மன்னரின் வேண்டுகோளுக்கிணங்கப் பல ஏட்டுச் சுவடிகளைச் சேர்த்துத் தொகுத்துள்ளார்.
# சிவக்கொழுந்து தேசிகர்

## எழுதிய நூல்கள்

- சரபேந்திர பூபாளக் குறவஞ்சி'' என்ற நாடக நூல் சரபோஜி மன்னர் மீது பாடப்பட்டது.
- கோடீச்சரக் கோவை
- கொட்டையூர் உலா
- திருவிடைமருதூர்ப் புராணம்
- திருமண நல்லூர்ப் புராணம்
- சரசக் கழிநெடில்
- தஞ்சைப் பெருவுடையார் உலா
தமிழ் இலக்கியக் கல்விக்கழகப் பாடப்பகுதி
# விக்கிப்பீடியா:ஆண்டு நிறைவுகள்/சூலை 2

**சூலை 2**:
- 1698 &ndash; தோமசு சேவரி முதலாவது நீராவிப் பொறிக்கான காப்புரிமம் பெற்றார்.
- 1776 &ndash; அமெரிக்கப் புரட்சி: பெரிய பிரித்தானியாவுடனான தொடர்புகளைத் துண்டிக்கும் தீர்மானத்தை அமெரிக்க சட்டமன்றம் எடுத்தது. ஆனாலும் இறுதி விடுதலைச் சாற்றுரை சூலை 4 இலேயே வெளியிடப்பட்டது.
- 1823 &ndash; பிரேசிலில் போர்த்துக்கேயரின் ஆட்சி முடிவுக்கு வந்தது.
- 1881 &ndash; அமெரிக்க அரசுத்தலைவர் **சேம்சு கார்ஃபீல்டு** (படம்) சுடப்பட்டுப் படுகாயமடைந்தார். இவர் செப்டம்பர் 19 இல் மரணமானார்.
- 1897 &ndash; பிரித்தானிய-இத்தாலியப் பொறியாளர் மார்க்கோனி வானொலிக்கான காப்புரிமத்தை இலண்டனில் பெற்றார்.
- 1976 &ndash; வியட்நாம் குடியரசின் வீழ்ச்சியை அடுத்து 1954 முதல் பிரிந்திருந்த கம்யூனிச வடக்கு வியட்நாம் தெற்கு வியட்நாமுடன் வியட்நாம் சோசலிசக் குடியரசு என்ற பெயரில் இணைந்தது.
**க. கணபதிப்பிள்ளை** (பி.&nbsp;1903) **எம். ஏ. குலசீலநாதன்** (பி.&nbsp;1940) **சி. ஜெயபாரதி** (பி.&nbsp;1941)
# சிங்கப்பூர் ஸ்ரீநிவாசப் பெருமாள் கோயில்

**சிங்கப்பூர் ஸ்ரீநிவாசப் பெருமாள் கோயில்** சிங்கப்பூரில் லிட்டில் இந்தியா பகுதி சிராங்கூன் சாலையில் அமைந்திருக்கும் ஓர் இந்துக் கோயில் ஆகும். இது சிங்கப்பூரில் உள்ள பழமையான இந்துக் கோயில்களில் ஒன்றாகும்.
# சிங்கப்பூர் ஸ்ரீநிவாசப் பெருமாள் கோயில்

## வரலாறு

1855 ஜூலை 20 *நரசிங்கம்* என்பவருக்கு கிழக்கிந்தியக் கம்பெனியாரால் சிராங்கூன் சாலையில் விற்கப்பட்ட நிலத்தில் *நரசிம்ம பெருமாள் கோயில்* என்று பெயரில் ஒரு கோயில் கட்டப்பட்டது. நரசிம்ம பெருமாள், மகாலெட்சுமி, ஆண்டாள், ஆஞ்சநேயர் இவர்களுடன் கோவிலின் வெளியில் அரசமரத்தடியில் பிள்ளையார் சிலையையும் வைத்து வழிபட்டு வந்தார்கள்.  
இக்கோயில் 1907 முதல் முகமதிய இந்து அறக்கட்டளை வாரியத்தினால் மேலாண்மை செய்யப்பட்டுப் பின்னர் இந்து அறக்கட்டளை வாரியத்தின் முழு அதிகாரத்தின் கீழ் கொண்டு வரப்பட்டது. 1963-ம் ஆண்டு தமிழகத்திலிருந்து வரவழைக்கப்பட்ட சிற்பிகளைக் கொண்டு சிற்ப வேலை நடைபெற்று இராச கோபுரம், பிள்ளையார் சந்நிதி, இவற்றைத் தவிர தற்சமயமுள்ள
கோயில் 1966-ம் ஆண்டு கட்டி முடிக்கப்பட்டது.
# சிங்கப்பூர் ஸ்ரீநிவாசப் பெருமாள் கோயில்

## பெயர் மாற்றம்

நரசிங்கப் பெருமாள் கோவில், ஸ்ரீநிவாச பெருமாள் கோயிலாக பெயர் மாற்றம் பெற்றது. நரசிங்க அவதாரம் எடுத்த விஷ்ணுவின் உருவத்திற்குப் பதிலாகத் திருப்பதி வெங்கடேசப் பெருமாளை
ஒத்த திருவுருவத்தைக் கோவிலில் மூலவராக வைக்க வேண்டுமென்ற எண்ணத்துடன் கருஞ்சிலையும்
இந்தியாவிலிருந்து கொண்டு வரப்பட்டது.  
ஸ்ரீநிவாசப் பெருமாள் கோயில் வளாகத்திலேயே ஒரு கல்யாண மண்டபம் கட்டப்பட்டு, 1965-ம் ஆண்டு திறந்து வைக்கப்பட்டது. ஸ்ரீநிவாசப் பெருமாள் கோயில் 1966 இல் புதிப்பிக்கப்பட்டு கும்பாபிசேகம் முடிவுற்றவுடன் கோவிலுக்கு இராச கோபுரமும் கட்டப்பட்டது.  
நவம்பர் 1978 இக்கோவில் சிங்கப்பூர் தேசிய நினைவு சின்னங்கள் பாதுகாப்பு வாரியத்தால் அரசாங்கத்தால் அங்கீரிக்கப்பட்டது.  
கோவில் கோபுரம், விமானத்தில் உள்ள சுதை சிற்பங்களாகத் தாயார், ஆண்டாள், பெருமாள் பொழியுடன்
காட்சியளிக்கிறார்கள். சன்னிதானத்தில் மூலவராக பெருமாள், ஆண்டாள், தாயார் ஆகியோரின் உற்சவ
திருவுருவங்கள் ஏகாதசி மண்டபத்தில் வைக்கப்பட்டு அன்றாட பூசைகள் நடத்தப்பட்டு வருகிறது. கொடி மரம் இழைக்கப்பட்டு இந்தியாவிலிருந்து வந்த செம்புத் தகட்டினால் மூடப்பட்டுள்ளது. காரைக்குடியில்
உள்ள சிறந்த நுட்பவாதிகளைக் கொண்டு இராசகோபுரத்திற்கான கதவு செய்யப்பட்டுள்ளது.
# சிங்கப்பூர் ஸ்ரீநிவாசப் பெருமாள் கோயில்

## முக்கிய விழாக்கள்

- புரட்டாசிச் சனி
- வைகுண்ட ஏகாதசி - இந்நாளில் இரவு முழுவதும் பக்தர்கள் கண் விழித்துப் பெருமாளை வழிபடுவது வழக்கம். மறுநாள் காலை சொர்க்கவாசல் திறக்கப்படும்.சொர்க்கவாசல் திறந்து தரிசனம் செய்த பிறகே பக்தர்கள் தங்கள் விரத்தை முடிப்பார்கள்.இவ்விழா 1900கள் தொடக்கம் முதல் நடைபெற்று வருகிறது.
# எறிபத்த நாயனார்

**எறிபத்த நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.. கையில் எப்போதும் மழுவுடன் இருப்பவர்; ஒரு முறை அடியார் எடுத்துவந்த சிவ பூசைக்குரிய பூக்களை, புகழ்ச் சோழரின் பட்டத்து யானை தட்டிவிட, அந்த யானையையும், அதன் பாதுகாவலரையும், எறிபத்த நாயனார் மழுவால் வெட்டி, தண்டித்தார். அதன் பின்பு, செய்தியறிந்த புகழ்ச் சோழர், தன்னையும் தண்டித்துக் கொள்ள முனைய, சோழரின் வாளைப் பெற்று, தன்னையே வெட்டிக் கொள்ள முற்பட்டார். அடியாரின் பெருமையை அறிந்து, சிவபெருமான், உமையம்மையுடன் ரிசப வாகனத்தில் தோன்றி, இறந்தோர்களை உயிர்ப்பித்து அருள் வழங்கினார்.
# அரிவாட்டாய நாயனார்

“எஞ்சாத **வாட்டாயன்** அடியார்க்கும் அடியேன்” – திருத்தொண்டத் தொகை
அரிவாட்டாய நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.  
சோழர்களது காவிரி நாட்டிலே கணமங்கலம் எனும் ஓர் ஊர் உள்ளது. அது நீர்வளம், நிலவளம் முதலியவற்றாற் சிறந்து விளங்குவது. அவ்வூரிலே வாழ்ந்த வேளாளரின் தலைவராகத் தாயனார் எனும் செல்வந்தர் இருந்தார். அவர் சிவபாதம் மறவாத சீருடையாளர். மனையறம் பூண்டு வாழ்ந்த அவர் சிவபெருமானுக்கு ஏற்றன என்று செந்நெல் அரிசியும், செங்கீரையும், மாவடுவும் நாள்தோறும் கொண்டு வந்து திருவமுது செய்விப்பார்.  
இத்திருத்தொண்டினை அவர் வறுமை வந்த காலத்தும் விடாது செய்துவருவார் என உலகுக்குக் காட்டி, அது கொண்டு உலகை உய்விக்கும் பொருட்டு, இறைவர் அவரது வழிவழி வந்த செல்வத்தைச் சென்றவழி தெரியாது மாற்றினார். அதனால் அவரது செல்வம் யானை உண்ட விளாங்கனி போல உள்ளீடற்று மறைந்தது. அப்போதும் நாயனார் உமையொருபாகருக்குத் தாம் முன்செய்து வந்த திருப்பணிகள் முட்டாது செய்து வருவாராயினர். கூலிக்கு நெல்லறுத்து வாழ்பவராய்க் கூலியாகக் கிடைத்த செந்நெல்லைக் கொண்டு இறைவருக்குத் திருவமுது ஆக்கினார். கார்நெல் அரிந்து கார்நெற்கூலிகொண்டு தாம் உண்டு வந்தார். இந்நிலையினையும் மாற்ற இறைவர் திருவுளம் பற்றவே வயல்களில் எல்லாம் நல்ல நீண்ட செந்நெல்லேயாகி விளைந்தன. அவற்றை அறுத்த நெற்கூலியினைக் கொண்டு “இது அடியேன் செய்த புண்ணியமே ஆகும்” என்று சிந்தை மகிழ்ந்து, அக்கூலியெல்லாம் திருவமுதுக்கே ஆக்கினார். தம் வீட்டுக் கொல்லையில் வளர்த்த கீரை வகைகளைக் கொய்து மனைவியார் சமைத்துத்தர அதனை உணவாகக் கொண்டார். வீட்டுத்தோட்டத்தில் உள்ள கீரை வகைகள் தீரவே அருந்ததி அனைய மனைவியார் தண்ணீரை வார்க்க அதனை அன்பாளர் அமுது செய்து முன்போலப் பணிசெய்து வந்தனர்.  
ஒருநாள் தொண்டனார் இறைவர்க்கு ஊட்ட அவரது அன்புபோன்ற தூய செந்நெல்லரிசியும், பசிய மாவடுவும், மென்கீரையும் கூடையிற் சுமந்து செல்ல, மனைவியார் அவர் பின்பு மட்கலத்தில் ஆனைந்து ஏந்திச் சென்றனர். இவ்வாறு செல்லும் பொழுது திருமேனி வாடியதனால் கால் தளர்ந்து தப்பித் தாயனார் வீழ்ந்தார். மட்கலம் மூடும் கையினால் காதல் மனைவியார் அணைத்தும், கூடையிற் கொண்டவை எல்லாம் கமரிற் (நிலத்திற்) சிந்தின, அது கண்டு தாயனார், “இனி அங்கு ஏன் போதல் வேண்டும்?” என வருந்தினார். “அளவில்லாத தீமையுடையேன், இறைவன் அமுது செய்யும்பேறு பெற்றிலேன்” என்று உறுபிறப்பினை அரிவார் போன்று அரிவாள் கொண்டு உள்ளந்தண்டு அறும்படி கழுத்தினை அரியத் தொடங்கினார்.  
அப்பொழுது கமரின்றும் அம்பலத்தாடும் ஐயரது வீசிய கையும், மாவடு அருந்தும் “விடேல் விடேல்” என்று ஓசையும் உடனே ஒருங்கு எழுந்தன. இறைவரது திருக்கை அன்பரது கழுத்தரியும் திண்ணிய கையினைப் பிடித்துக் கொள்ளவே, அவரும் அச்செயல் தவிர்த்தனர். அரிந்த ஊறும் நீங்கியது.  
அன்பனார் அஞ்சலி கூப்பி நின்று “அடியேனது அறிவில்லாமையைக் கண்டு என் அடிமை வேண்டிக் கமரின் வந்து இங்கு அமுது செய்தருளும் பரனே போற்றி” என்று பலவாறு துதித்து வணங்கினார். இறைவர் இடப வாகனராய்த் தோன்றி ‘நீ புரிந்த செய்கை நன்று! உன் மனைவியுடனே கூட நம் உலகில் என்றும் வாழ்வாயாக!” என்று அருளிச் செய்து, அவர் உடனே அடிசேர, திரு அம்பலத்தில் எழுந்தருளினார். தாயனவர் தம் கழுத்தை அரிவாள் பூட்டி அறுத்த காரணத்தால் **அரிவாட்டாய நாயனார்** (அறிவாள்+தாய = அரிவாட்டாய ) எனும் திருநாமத்தைப் பெற்றார்.
# ஆனாய நாயனார்

## நுண்பொருள்

1. பூச்சொரியும் கொன்றை சிவ நினைவைப் பெருகுவது.
1. ஐந்தெழுத்துள் அனைத்தும் அடக்கம். ஆதலால் ஐந்தெழுத்து இசையமுதம், நிற்பனவும் இயங்குவனமுமான சராசரங்களை எல்லாம் தன்வயப்படுத்த வல்லது.
1. ஐந்தெழுத்து மந்திரத்தை வேய்ங்குழலில் இசைத்தல் இசை விரும்பும் இறைவர்க்கு உகப்பானது.  
:முன்னின்ற மழ விடைமேல் முதல்வனார் எப்பொழுதும்
:சென்னின்ற மனப்பெரியோர் திருக்குழல் வாசனை கேட்க
:இந்நின்ற நிலையேநம் பாலணைவாய் என அவரும்
:அந்நின்ற நிலைபெயர்ப்பார் ஐயர்திரு மங்கணைந்தார் - பெரியபுராணம்  
கார்த்திகை அத்தம் குருபூசை அன்றைய நாளில் இறைவனுக்குக் கொன்றைப் பூச் சூட்டுதலும் ஐந்தெழுத்துத் திருப்பதிகங்களை ஓதுவதும் அவற்றை வேய்ங்குழலில் இசைத்துப் பாடுவதும் அழகிதாம்.
# விக்கிப்பீடியா:ஆண்டு நிறைவுகள்/சூலை 3

**சூலை 3**:
- 1778 &ndash; அமெரிக்கப் புரட்சிப் போர்: பென்சில்வேனியாவில் பிரித்தானிய இராணுவத்தினர் பெண்கள், குழந்தைகள் உட்பட 360 பேரைக் கொன்றனர்.
- 1844 &ndash; ஐசுலாந்தில் கடைசிச் சோடி **பெரிய ஆக்கு** (படம்) பறவைகள் கொல்லப்பட்டன.
- 1872 &ndash; 1823 இல் நிறுவப்பட்ட பட்டிக்கோட்டா குருமடம் யாழ்ப்பாணக் கல்லூரி என்ற பெயரில் வட்டுக்கோட்டையில் ஆரம்பிக்கப்பட்டது.
- 1940 &ndash; இரண்டாம் உலகப் போர்: செருமனியின் பிடியில் பிரெஞ்சுப் போர்க்கப்பல்கள் சிக்குவதைத் தடுக்க ஜிப்ரால்ட்டரில் இருந்து புறப்பட்ட பிரித்தானியப் போர்க் கப்பல்களால் தாக்கப்பட்டதில் பிரான்சின் மூன்று கப்பல்கள் 1200 கடற்படையினருடன் மூழ்கின.
- 1944 &ndash; இரண்டாம் உலகப் போர்: பெலருசின் தலைநகர் மின்ஸ்க் சோவியத் செஞ்சேனைப் படையினரால் நாட்சி செருமனியிடம் இருந்து விடுவிக்கப்பட்டது.
- 1988 &ndash; அமெரிக்கப் போர்க்கப்பல் *வின்செனசு* பாரசிக வளைகுடா மீது பறந்த ஈரானிய பயணிகள் விமானம் ஒன்றை சுட்டு வீழ்த்தியதில் அதில் பயணம் செய்த அனைத்து 290 பேரும் கொல்லப்பட்டனர்.
**நா. சண்முகதாசன்** (பி.&nbsp;1920) **எம். எல். வசந்தகுமாரி** (பி.&nbsp;1928) **எஸ். வி. சுப்பையா பாகவதர்** (இ&nbsp;1954)
# மாத்தளை கணேஸ்வரா வித்தியாலயம்

**மாத்தளை கணேஸ்வரா வித்தியாலயம்** இலங்கையில் மாத்தளை நகரில் இருந்து 20 கிலோமீட்டர் தொலைவில் உள்ள தம்பலகல என்னுமிடத்தில் ஆங்கிலேயர் ஆட்சிக் காலத்தில் உருவாக்கப்பட்ட பாடசாலையாகும். பாடசாலை உருவாகிய காலத்தை அறுதியாகக் கூறமுடியாவிட்டாலும் இது ஏறத்தாழ 1920 ஆண்டளவில் உருவாகப்பட்டதாக நம்பப்படுகின்றபோதிலும் சிலர் அக்காலத்திற்கு முன்னேரே இந்தப்பாடசாலை உருவாகிவிட்டதாகக் கூறுகின்றனர். ஆரம்பத்தில் தேயிலைக் கொழுந்து சேகரிக்கும் இடமாக இருந்த கட்டிடம் பின்னர் ஆங்கிலேயரினால் பிட்டகந்த இலக்கம் 01 தமிழ் மகாவித்தியாலயம் என்ற பெயருடன் ஆரம்பிக்கப்பட்டது. 1920 ஆம் ஆண்டில் சின்னத்தம்பி ஆசிரியரின் கீழ் 30 மாணவர்கள் கல்வி கற்றனர். 1950 ஆம் ஆண்டளவில் பிட்டகந்தையில் பிட்டகந்த இலக்கம் 02 தமிழ் மகாவித்தியாலயம் என்ற ஓர் பாடசாலையும் உதயமாகியது. இக்காலப்பகுதியில் ஓரே ஆசிரியர்களே இரண்டு பாடசாலையிலும் கல்விகற்பித்தனர். பிட்டகந்த இலக்கம் 01 தமிழ் மகாவித்தியாலயத்தில் காலை 8:00 மதியம் 12:00 மணிவரையும் பின்னர் பிட்டகந்த இலக்கம் 02 தமிழ் வித்தியாலயத்தில் பிற்பகல் 1 மணிமுதல் 4 மணிவரை கற்பித்தல்கள் நடைபெற்றன.  
1987, 1988 காலப்பகுதியில் ஆசிரியர்கள் எண்ணிக்கை அதிகரிக்கப்பட்டது. 1997 ஆம் ஆண்டளவில் சீடா திட்டம் மூலம் மாடிக்கட்டடம் அமைத்துக் கொடுக்கப்பட்டது. 2007 ஆம் ஆண்டுப்படி இப்பாடசாலை 14 ஆசிரியர்களையும் 200 மாணவர்களையும் கொண்டுள்ளது.  
1. ஞாயிறு தினக்குரல் மாணவர் இதழ் பரிசு, 24 ஜூன், 2007
# மாந்தர் படியாக்கம்

ஒரு உயிரினத்தின் முழு மரபணு கூறுகளையும் உபயோகித்து இன்னுமொரு உயிரினம் உருவாக்கப்படலே படியெடுப்பு( குளோனிங் ). உருவாக்கப்பட்ட உயிரினம் தோற்றத்திலும், மரபணு அடிப்படையிலும் மரபணுவை வழங்கிய உயிரினத்தை ஒத்து இருக்கும்.  
இயற்கையாக ஆணின் விந்தும், பெண்ணின் கருமுட்டையும் கலப்பின் மூலம் சேர்து, கருவுற்றபின் சைகோட் என்று அழைக்கப்படும் ஒரு திசுள் உருவாகும். இயற்கையாக இத் திசுளின் மரபணு ஆணில் இருந்தும் பெண்ணில் இருந்தும் பெறப்பட்ட மரபணுக்களின் கலப்பாக இருக்கும். இந்த சைகோட் என்ற திசுள்தான் பின்னர் குழந்தையாக வளர்ச்சியடைகின்றது.  
ஒரு பெண்ணின் முட்டையின் திசுள் கருவை நீக்கிவிட்டு, அதற்கு பதிலாக ஒரு உடல்திசுளின் மரபணுவை இட்டுவதன் மூலம் மரபணு வழங்கிய உயிரினம் படியெடுக்கப்படுகின்றது. அதாவது சில நுட்பங்கள் மூலம் உடல் திசுள் மரபணு உள்ள முட்டையை சைகோட் ஆக உருவாக்கி, குழந்தையாக உருவாக்கலாம். இங்கு ஆணின் பங்கு தேவையில்லை என்பதும் குறிப்பிடத்தக்கது.  
சமூக சர்ச்சைகள்  
படியெடு உயிரித் தொழில்நுட்பம் பல சீரிய சமூக சர்ச்சைகளை, கேள்விகளை முன்வைத்துள்ளது.  
இயற்கையாக நடைபெறும் இனப்பெருக்க முறைகளுடன் இடையூறு செய்வது எவ்வகை பின் விளைவுகளை ஏற்படுத்தும்?  
ஒரு பெண் தனது உடல் திசுள் மரபணுவை கொண்டே ஆணின் தேவையின்றி தனது குழந்தையை உருவாக்கிகொள்லாம், அப்படியானால் ஆண்களின் தேவை என்ன?  
ஒரு ஆணின் உடல் திசுள் மரபணுவை, ஒரு பெண்ணின் முட்டையில் படியெடுத்து, பின்னர் இன்னொரு பெண்ணின் மூலம் குழந்தை பெற செய்தால், குழந்தைக்கு எத்தனை பெற்றோர்? குழந்தை யாருக்கு சொந்தம்?
# குலசேகர சிங்கையாரியன்

**குலசேகர சிங்கையாரியன்** யாழ்ப்பாணத்து ஆரியச் சக்கரவர்த்தி வம்சத்தைச் சேர்ந்த ஒரு அரசனாவான். இவன் கி.பி 1262 தொடக்கம் 1284ஆம் ஆண்டுவரை யாழ்ப்பாணத்தை ஆட்சி செய்தான்.  
இவன் ஆட்சி முறைகளில் சீர்திருத்தங்களைக் கொண்டு வந்ததாகவும், நாட்டின் வருமானத்தை அதிகரிப்பதற்கான நடவடிக்கைகளை எடுத்ததுடன் வேளாண்மை வளர்ச்சியை ஊக்குவித்து மக்களை மகிழ்ச்சியுடன் வாழ வைத்ததாகவும் 18 ஆம் நூற்றாண்டில் எழுதப்பட்ட யாழ்ப்பாண வைபவமாலை கூறுகிறது. குலசேகர சிங்கையாரியனைத் தொடர்ந்து அவனது மகனான குலோத்துங்க சிங்கையாரியன் அரசனானான்.  
கூழங்கை ஆரியச்சக்கரவர்த்தியின் மகனாக இவன் இருக்கலாம் என கருதப்படுகிறது.
# குலசேகர சிங்கையாரியன்

## வெளியிணைப்புகள்

- யாழ்ப்பாண வைபவமாலை நூலகம் இணையத் தளத்திலிருந்து.
# முருக நாயனார்

**முருக நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.**முருகனுக்கும்** (உருத்திர பசுபதிக்கும்) அடியேன் என திருத்தொண்டத் தொகை இவரைப் பற்றிக் கூறுகிறது.  
சோழநாட்டிலே திருப்புகலூரில் அந்தணர் மரபில் தோன்றியவர் **முருக நாயனார்**. ஞானவரம்பின் தலை நின்ற இப்பெருந்தகையார், இறைவன் திருவடிக்கீழ் ஊனமின்றி நிறைஅன்பால் உருகும் மனத்தார். நாள்தோறும் விடியற்காலையில் எழுந்து நீரில் மூழ்கிக் கோட்டுப்பூ, கொடிப்பூ, நீர்ப்பூ, நிலப்பூ எனப்படும் நால்வகைப் பூக்களில் உரிய பூக்களைக் கொய்து திருப்பூங்கூடைகளிற் கொணர்ந்து தனியிடத்திலிருந்து கோவை, இண்டை, தாமம், மாலை, கண்ணி, பிணையல், தொடையல் எனப் பலவகைப்பட்ட திருமாலைகளாகத் தொடுப்பார். ஆறுகாலப் பூசைக்கும் அவ்வக் காலப்பூசைக்கேற்பத் தொடுத்த அவற்றை திருப்புகலூரில் உள்ள வர்த்தமானீச்சரத் திருக்கோயிலில் உள்ள சிவபெருமானுக்குச் சாத்தி அர்ச்சனை செய்தும், திருவைந்தெழுத்து ஓதியும் வழிபடத் திருஞானசம்பந்தப் பிள்ளையார் எழுந்தருளிய போது பிள்ளையாரை எதிர்கொண்டழைத்து வந்தார். சிலநாட்கள் பிள்ளையாருடன் கூடிச் சென்று வர்த்தமானீசுவரப் பெருமானை நாளும் வழிபடும் பாக்கியம் பெற்றார். திருநாவுக்கரசு சுவாமிகள் புகலூருக்கு வந்த போழுது பிள்ளையாருடன் சென்று அவரை வரவெதிர்கொள்ளும் புண்ணியம் பெற்றார். அவர்தம் திருமடத்திலே ஆளுடைய அரசும் ஆளுடைய பிள்ளையாரும் சில நாள் உறைந்தனர். அந்நாளில் நீலநக்கர், சிறுத்தொண்டர் ஆகிய பெருமக்களும் அங்கு வந்து சேர்ந்தனர். அவர்களோடெல்லாம் அளவளாவி மகிழ்ந்திருந்தார்.  
திருஞானசம்பந்தப் பிள்ளையாருக்கு நண்பராம் பெருமைபெற்ற முருகநாயனார், திருநல்லூர்ப் பெருமணத்தில் நிகழ்ந்த திருமணவிழாவிற் கலந்துகொண்டு தங்கள் பெருமானடி நீழலில் தலையாம் நிலைமை சார்வுற்றார்.
# உருத்திர பசுபதி நாயனார்

“முருகனுக்கும் **உருத்திர பசுபதிக்கு** மடியேன்” – திருத்தொண்டத் தொகை  
உருத்திர பசுபதி நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். பொன்னி நதியால் வளம் சிறந்து விளங்கும் சோழ நாட்டில் தலைசிறந்து விளங்கும் ஓரூர் திருத்தலையூர். இத்திருத்தலையூரிலே அந்தணர் குலத்திலே பசுபதியார் என்னும் பெரியார் அவதரித்தார். இவர் சிவபெருமானது திருவடிகளில் நிறைந்த அன்பினையே பெருஞ் செல்வமெனக் கொண்டிருந்தார். இவ்வன்புச் செல்வத்தால் ஸ்ரீ உருத்திர மந்திரத்தைக் காதலித்தோதி வந்தார். இவர் தொடர்ந்து சில நாட்கள் தாமரைத் தடாகத்திலே கழுத்தளவு தண்ணீரில் இரவு பகலாக நின்று கொண்டு இருகைகளையும் தலைமேற் குவித்துச் சிவனை மறவாத சிந்தையராய் அருமறையாகியப் பயனாகிய திருவுருத்திரத்தை வழுவாது ஓதும் நியதியுடையவராய் இருந்தார். இவர் தம் அருந்தவப் பெருமையையும் வேதமந்திர நியதியின் மிகுதியையும் விரும்பிய இறைவர் இந்நாயனாருக்கு தீதிலாச் சிவலோக வாழ்வினை நல்கியருளினார்.
# திருநாளைப் போவார் நாயனார்

**திருநாளைப் போவார் நாயனார்** அல்லது **நந்தனார்** சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.
# குலோத்துங்க சிங்கையாரியன்

**குலோத்துங்க சிங்கையாரியன்** யாழ்ப்பாணத்து ஆரியச் சக்கரவர்த்தி அரச வம்சத்தின் மூன்றாவது அரசனாவான். இவன் கி.பி 1284ஆம் ஆண்டு முதல் 1292 ஆம் ஆண்டு வரை யாழ்ப்பாணத்தை ஆட்சி செய்தான் என்று செ. இராசநாயகம் கணித்துள்ளார். இவன் குலசேகர சிங்கையாரியனின் மகனும், கூழங்கைச் சக்கரவர்த்தி என அழைக்கப்பட்ட முதல் ஆரியச் சக்கரவர்த்தியின் பேரனும் ஆவான்.  
இவனும் தன் முன்னோரைப் போலவே வேளாண்மை வளர்ச்சிக்கான நடவடிக்கைகளை எடுத்ததாக யாழ்ப்பாண வைபவமாலை கூறுகிறது. தரிசு நிலங்களைத் திருத்தி வேளாண்மைக்கு ஏற்ற நிலங்களாக இவன் மாற்றியதாக இந் நூல் கூறுகிறது. இவனுடைய 23 ஆண்டு ஆட்சிக் காலம் அமைதிக் காலமாக விளங்கியதாகவும் கூறப்படுகின்றது.  
இவனைத் தொடர்ந்து இவனது மகனான விக்கிரம சிங்கையாரியன் ஆட்சிப் பொறுப்பை ஏற்றான்.
# குலோத்துங்க சிங்கையாரியன்

## வெளியிணைப்புகள்

- யாழ்ப்பாண வைபவமாலை நூலகம் இணையத் தளத்திலிருந்து.
# விக்கிரம சிங்கையாரியன்

**விக்கிரம சிங்கையாரியன்** யாழ்ப்பாணத்தை ஆட்சி செய்த ஆரியச் சக்கரவர்த்திகள் வம்சத்தைச் சேர்ந்த ஒரு அரசனாவான். இவ் வம்சத்தின் நான்காவது அரசனான இவன் கி.பி 1292 ஆம் ஆண்டிலிருந்து 1302 ஆம் ஆண்டு வரை ஆட்சி செய்தான்.  
இவன் காலம் உள்நாட்டுக் குழப்பங்கள் மிகுந்த காலமாக இருந்தது. அக்காலத்தில் யாழ்ப்பாணத்தில் வாழ்ந்த புத்த சமயத்தவரான சிங்களவருக்கும், இந்துத் தமிழருக்கும் கலகம் மூண்டது. இரண்டு தமிழர் சிங்களவரால் கொல்லப்பட்டதைத் தொடர்ந்து சிங்களவர் தலைவனுக்கும் வேறு 17 பேருக்கும் விக்கிரம சிங்கையாரியன் மரண தண்டனை விதித்ததாகவும் மேலும் பலரைச் சிறையில் அடைத்ததாகவும் யாழ்ப்பாண வைபவமாலை மூலம் அறியக் கிடைக்கின்றது. இதனால் பெருமளவு சிங்கள மக்கள் யாழ்ப்பாணத்தை விட்டு நீங்கினர். எனினும் விக்கிரம சிங்கையாரியன் இறக்கும் வரை அவனுக்குச் சிங்களவர்களால் தொல்லைகள் இருந்தே வந்தன.  
விக்கிரம சிங்கையாரியனைத் தொடர்ந்து அவனது மகன், வரோதய சிங்கையாரியன் யாழ்ப்பாண அரசனாக முடி சூட்டிக் கொண்டான்.
# விக்கிரம சிங்கையாரியன்

## வெளியிணைப்புகள்

- யாழ்ப்பாண வைபவமாலை நூலகம் இணையத் தளத்திலிருந்து.
# வரோதய சிங்கையாரியன்

**வரோதய சிங்கையாரியன்** யாழ்ப்பாணத்தை ஆண்ட ஆரியச் சக்கரவர்த்திகள் வம்சத்தைச் சேர்ந்த ஒரு அரசனாவான். புத்திக் கூர்மை உடையவனாயிருந்த இவன் கி.பி 1302 ஆம் ஆண்டுக்கும் 1325 ஆம் ஆண்டுக்கும் இடையில் யாழ்ப்பாணத்தை ஆண்டிருக்கக் கூடும் எனக் கூறப்படுகின்றது. இவன் விக்கிரம சிங்கையாரியனின் மகனாவான். தனது தந்தையின் ஆட்சிக்காலத்தில் இடம்பெற்ற இனக் கலவரங்களுக்கான அடிப்படைகளைக் கண்டறிந்து உரிய நடவடிக்கைகளை எடுத்ததன் மூலம் நாட்டில் அமைதியை இவன் நிலை நிறுத்தியதாக யாழ்ப்பாண வைபவமாலை கூறுகிறது.  
இவனைத் தொடர்ந்து இவனது மகன் மார்த்தாண்ட சிங்கையாரியன் அரசனானான்.
# வரோதய சிங்கையாரியன்

## வெளியிணைப்புகள்

- யாழ்ப்பாண வைபவமாலை நூலகம் இணையத் தளத்திலிருந்து.
# மார்த்தாண்ட சிங்கையாரியன்

யாழ்ப்பாணத்து ஆரியச் சக்கரவர்த்திகள் வம்சத்தைச் சேர்ந்தவனான **மார்த்தாண்ட சிங்கையாரியன்** கி.பி 1325 முதல் 1348 வரையான காலப்பகுதியை அண்டி யாழ்ப்பாணத்தை ஆட்சி செய்தான். இவன் முடி சூட்டிக் கொண்டபோது நாட்டில் அமைதி நிலவியது எனினும் இடைக் காலத்தில், யாழ்ப்பாண அரசின் பெருநிலப் பகுதியின் பகுதிகளில் அதிகாரம் செலுத்திவந்த வன்னியர் கலகம் செய்யலாயினர். இக் கலகங்களை மார்த்தாண்டன் இலகுவாக அடக்கினான்.  
நாட்டில் கல்வி, வேளாண்மை ஆகிய துறைகளின் வளர்ச்சிக்காக நடவடிக்கைகளில் ஈடுபட்ட இவன் இரக்க குணம் கொண்டவனாக விளங்கினான். இவன் சுகவீனமுற்றுக் காலமானபோது நாட்டின் எல்லாத் தரப்பு மக்களும் இவனது இழப்புக்காக வர்ந்தினர்.  
இவனை அடுத்து இவன் மகன் குணபூஷண சிங்கையாரியன் அரசனானான்.
# மார்த்தாண்ட சிங்கையாரியன்

## வெளியிணைப்புகள்

- யாழ்ப்பாண வைபவமாலை நூலகம் இணையத் தளத்திலிருந்து.
# குணபூஷண சிங்கையாரியன்

**குணபூஷண சிங்கையாரியன்** யாழ்ப்பாணத்தை ஆண்ட ஆரியச் சக்கரவர்த்திகள் வம்ச அரசர்களுள் ஒருவன். இவன், நாட்டு மக்களின் பேரன்பைப் பெற்று விளங்கிய மார்த்தாண்ட சிங்கையாரியனின் மகனாவான். நாட்டைக் கல்வி மற்றும் தொழில் துறைகளில் வளர்ச்சியடையச் செய்ததன் மூலம், தனது தந்தையிலும் அதிகமாக, இவன் மக்களுடைய ஆதரவைப் பெற்றிருந்தான். உறுதியுடனும் நடுநிலைமையாகவும் ஆட்சி செலுத்திய இவன் முதிர்ந்த வயது வரை ஆட்சியில் இருந்தான். முதுமையின் இயலாமை காரணமாக இறக்கும் முன்னரே ஆட்சிப் பொறுப்பைத் தனது மகனான வீரோதய சிங்கையாரியனிடம் ஒப்படைத்தான்.
# குணபூஷண சிங்கையாரியன்

## வெளியிணைப்புகள்

- யாழ்ப்பாண வைபவமாலை நூலகம் இணையத் தளத்திலிருந்து.
# வீரோதய சிங்கையாரியன்

**வீரோதய சிங்கையாரியன்** 14 ஆம் நூற்றாண்டின் பிற்பகுதியில் யாழ்ப்பாணத்தை ஆண்ட அரசனாவான். இவன் ஆரியச் சக்கரவர்த்திகள் வம்சத்தைச் சேர்ந்தவன். இவனது ஆட்சிக்காலம் கி.பி 1371 முதல் 1394 வரையாகும் என செ. இராசநாயகமும், 1344 முதல் 1380 வரையாகும் என சுவாமி ஞானப்பிரகாசரும் கருதுகின்றனர்.  
இவன் காலத்தில் வன்னியர்கள் சிங்களவர்களைக் கலகம் செய்யுமாறு தூண்டி விட்டனர். சிங்களவரை அடக்கிய வீரோதயன், வன்னியர்மீது படையெடுத்து அவர்களைத் தண்டித்தான்.
# வீரோதய சிங்கையாரியன்

## பாண்டியனுக்கு உதவி

அக் காலத்தில் தமிழகத்தில், பாண்டிநாட்டை சந்திரசேகர பாண்டியன் என்பவன் ஆண்டுவந்ததாகவும், அப்போது அந்நாட்டை எதிரிகள் தாக்கி அதனைக் கைப்பற்றிக்கொள்ள, பாண்டியன் தப்பி யாழ்ப்பாணத்துக்கு வந்ததாகவும் யாழ்ப்பாண வைபவமாலை குறிப்பிடுகின்றது. வீரோதய சிங்கையாரியன் நாட்டை இழந்த பாண்டியனுக்கு ஆதரவாகப் படைதிரட்டிச் சென்று அவனுக்குப் பாண்டிநாட்டை மீட்டுக் கொடுத்ததாகவும் அந்நூல் கூறுகிறது.  
மேற்கூறிய நிகழ்வு தொடர்பாகத் தமிழகத்திலிருந்து சான்றுகள் எதுவும் இல்லை. எனினும், 13 ஆம் நூற்றாண்டுக் கடைசியிலும், 14 ஆம் நூற்றாண்டுத் தொடக்கத்திலும், பாண்டிநாட்டை ஆண்ட முதலாம் மாறவர்மன் குலசேகரனின் மக்களான வீரபாண்டியன், சுந்தர பாண்டியன் இடையேயான பூசல்கள், இது தொடர்பில் மாலிக் கபூரின் பாண்டிநாட்டுப் படையெடுப்பு என்பவற்றுடன், வைபவமாலைக் கூற்றைத் தொடர்புபடுத்திய முதலியார் இராசநாயகம், சுந்தர பாண்டியனையே வைபவமாலை சந்திரசேகர பாண்டியன் எனக் குறிப்பிட்டிருக்கக்கூடும் எனக் கருதுகிறார்.
# வீரோதய சிங்கையாரியன்

## வீரோதயன் மரணம்

வீரோதய சிங்கையாரியன் இளம் வயதிலேயே மரணமானான். சாப்பிட்டுவிட்டுப் படுக்கைக்குச் சென்ற இவன் இரவில் படுக்கையிலேயே மரணமானான். இதனைத் தொடர்ந்து இவன் மகனான செயவீர சிங்கையாரியன் மிக இளம் வயதிலேயே அரசனாக முடி சூட்டிக் கொண்டான்.
# கணிதக் கலைச்சொற்கள் (ஆங்கில அகர வரிசையில்)

**ஒரு வேண்டுகோள்**: இக் **கணிதக் கலைச்சொற்கள்** பட்டியலில் திருத்தம் செய்யும் த.வி. பயனர்கள் தயவு செய்து அதற்கு ஒத்த திருத்தங்களை கணிதக் கலைச்சொற்கள் (தமிழ் அகர வரிசையில்) பட்டியலிலும் செய்யும்படி கேட்டுக்கொள்ளப்படுகிறார்கள்.
# கணிதக் கலைச்சொற்கள் (ஆங்கில அகர வரிசையில்)

## A

- Abelian Function - ஏபெல் சார்பு, ஏபெல் சார்பியம்
:* Abelian Group - ஏபெல் குலம்  
- Absolute Function -தனிமதிப்புச் சார்பு, எண்ணளவுச் சார்பு, மட்டுச் சார்பு
- Abstract - நுண்புல
:* Abstract Algebra - நுண்புல இயற்கணிதம்  
- Abstract Harmonic Analysis - நுண்புல இசைப்பகுவியல்
:* Abstraction - நுண்பியல், கருத்தியல் வழி காணல், தத்துவப்படுத்தல்,நுண்பியப்படுத்தல், நுண்பியலாக்கம்  
- Additive Identity - கூட்டல் முற்றொருமை
:* Additive Inverse - கூட்டல் நேர்மாறு  
- Aggregate - திரள்
- Algebra - இயற்கணிதம், அட்சர கணிதம்
:* Algebraic number - இயற்கணித எண்
:* Algebraic Number Theory - இயற்கணித எண் கோட்பாடு
:* Algebraic Geometry - இயற்கணித வடிவவியல்
:* Algebraic Topology - இயற்கணித இடவியல்
:* Algebraic Variety - இயற்கணித வகை  
- Algorist - கணக்கியலர்
:* Algorithm - கணக்கியலீடு  
- Altitude - உயரம்
- Analysis - பகுவியல்
:* Analytical Mechanics - பகுநிலையியக்கவியல்
:* Analytic Number Theory பகுவிய எண் கோட்பாடு  
- Annual motion - ஆண்டியக்கம்
- Apparent magnitude (of star) தோற்ற ஒளிப்பொலிவு
- Applied Mathematics - பயனியற் கணிதம், பயன்முகக் கணிதம், பயன்பாட்டுக் கணிதம்
- Approximation - தோராயம்
- Arithmetic - கணிப்பியல், எண்கணிதம்
: Arithmetic Progression - கூட்டுத்தொடர், (எண்கணிதத் தொடர்ச்சி)  
- Associated with - உறவுண்டாக்கப்பட்ட, ஒட்டுறவுள்ள
- Associative operation - சேர்ப்பு வினை, ஒட்டுறவு வினை
:* Associativity - சேர்ப்பு, ஒட்டுறவு, சேருறவு  
- Asymptote - அணுகுகோடு, தொலைத்தொடுகோடு
- Automorphism - தன்னமைவியம்
- Axiom - அடிக்கோள், முதற்கோள்
# கணிதக் கலைச்சொற்கள் (ஆங்கில அகர வரிசையில்)

## B

Banach Space பானக் வெளி  
Base of Logarithm மடக்கையின் அடி  
Basis (of Space) அடுக்களம்  
Bicentric quadrilateral இரு மைய நாற்கரம்  
Bijection இருவழிக்கோப்பு  
Binary Operation ஈருறுப்புச் செயல், ஈருறுப்புச் செயலி  
Binomial Theorem ஈருறுப்புத்தேற்றம்  
Biquadratic Equation நாற்படியச்சமன்பாடு; நாற்படிச்சமன்பாடு
:Biquadratic Form நாற்படிய அமைப்பு
:Biquadratic Reciprocity நாற்படிய நேர் எதிர்மை  
Black hole கருங்குழி; கருந்துளை  
Boolean Algebra பூலியன் இயற்கணிதம்
# கணிதக் கலைச்சொற்கள் (ஆங்கில அகர வரிசையில்)

## C

Calculus நுண்கணிதம்
:Calculus of Variations மாறுபாடுகளின் நுண்கணிதம்  
Cardinal Number எண்ணிக்கை அளவை; எண்ணளவை
:Cardinality எண்ணிக்கை அளவை  
Case வகை, பட்சம்  
Category theory வகுதிக்கோட்பாடு  
Celestial equator வான நடுவரை
:Celestial meridian வான உச்சி வட்டம்
:Celestial sphere வானக்கோளம்  
Characteristic பண்பு  
Cluster கூட்டம்  
Coarser Topology சிறிய இடவியற்கூறு  
Codomain இணையாட்களம்  
Coefficient கெழு  
Cofactor இணைக்காரணி, துணைக்காரணி  
Column (of matrix) (அணியின்) நிரல்
:Column Rank நிரலளவை
:Column vector நிரல் திசையன்  
Combination சேர்வு
:Combinatorics சேர்வியல்  
Commutative பரிமாற்று
:Commutative Algebra பரிமாற்று இயற்கணிதம்
:Commutative Group பரிமாற்றுக்குலம்
:Commutative operation பரிமாற்று வினை
:Commutative ring பரிமாற்று வளையம்
:Commutativity பரிமாற்றல்/பரிமாறல்/மாற்றுறவு
:Commuting matrices பரிமாறிக்கொள்ளும் அணிகள்  
Compass கவராயம்  
Compatibility ஒத்துப்போதல்  
Complete Graph முழுக்கோலம்  
Complex number சிக்கலெண், பலக்கெண், (செறிவெண்), கலப்பெண்
:Complex plane சிக்கலெண் தளம், பலக்கெண் தளம்
:Complex variable சிக்கல் மாறி  
Composite number பகு எண்  
Composition சேர்வை  
Concave குழிவான
:Concavity குழிவு  
Condition நிபந்தனை  
Conduction கடத்தல்  
Congruence modulo n முற்றிசைவு மாடுலோ n, சமானம் மாடுலோ n  
Conjecture யூகம்  
Conjugate of complex number துணைச்சிக்கலெண், இணைச்சிக்கலெண்
:Conjugate matrix துணை அணி, இணை அணி,இணையிய அணி  
Conjugate (element of Group) இணை இயம்
:Conjugation (in Group) இணை இயத்தல்  
Consistency அவிரோதம்  
Constant நிலைப்பி, மாறிலி, மாறா எண்  
Continued Fraction தொடரும் பின்னம்  
Continuous தொடர்
:Continuous Transformation தொடர் உருமாற்றம்  
Continuum Hypothesis தொடரகக் கருதுகோள்  
Contradiction முரண்பாடு  
Convergence ஒருங்கல்
:Convergent ஒருங்கு
:Convergent Series ஒருங்குதொடர்
:Convergent sequence ஒருங்கு தொடர்பு  
Converse மாற்றுத்தேற்றம், மறுதலை  
Convex குவிந்த
:Convexity குவியல்  
Coordinate ஆயம்
:Coordinate Vector ஆயத்திசையன்  
Coprime பரஸ்பரப்பகாதனி; ஒன்றுக்கொன்று பகாதனி  
Corollary கிளைத்தேற்றம்  
Correlation நேர் இணைவினை (பரஸ்பர இணைவினை)  
Correlation (Time Series correlation) காலதொடர் இணைவினை  
Corr; Regression Coefficient நிபந்தனை இணைவினை நிகழ்தகவு எண்  
Cosmology அண்டவியல்
: Cosmological constant அண்டவியல் மாறிலி  
Countability எண்ணுறுமை
:Countable எண்ணுறு
:Countably infinite எண்ணுறு முடிவிலி  
Counter-example மாற்றுக்காட்டு; மாற்று எடுத்துக்காட்டு  
Cubic முப்படியம்
:Cubic equation முப்படியச்சமன்பாடு; முப்படிச்சமன்பாடு  
Curve வளைவரை, வரைவு  
Cycle சுழல்
:Cycle decomposition சுழல் பிரிப்பு
:Cycle Index சுழற் குறியீடு
:Cycle structure சுழலமைப்பு  
Cyclic Group சுழற்குலம்
:Cyclic Quadrilateral வட்ட நாற்கரம்
# கணிதக் கலைச்சொற்கள் (ஆங்கில அகர வரிசையில்)

## D

Datum, Data தரவு, தரவுகள்  
Declination நடுவரை விலக்கம்  
Definition வரையறை  
Degree சுழியளவு, பாகை  
Density அடர்த்தி  
Depressed Cubic குறைக்கப்பட்ட முப்படியம்  
Derivative வகைக்கெழு  
Design திட்டம்  
Determinant அணிக்கோவை  
Differential Equation வகையீட்டுச்சமன்பாடு
:Differential Calculus வகையீட்டு நுண்கணிதம்
:Differential Geometry வகையீட்டு வடிவவியல்
:Differential Manifold வகையீட்டுப் பன்மடி
:Differential Operator வகையீட்டுச்செயல்முறை
:Differential Topology வகையீட்டு இடவியல்  
Dimension பரிமாணம்  
Discrete Mathematics தனிச்செயலிக்கணிதம்  
Discrete Topology தன்னிலை இடவியற்கூறு  
Discriminant பண்புகாட்டி  
Disjoint cycle வெட்டாத சுழல்  
Distribution Theory பரவல் கோட்பாடு  
Distributivity பங்கீட்டுப் பண்பு  
Diurnal motion நாளியக்கம்  
Division Ring பரிமாறாக்களம்  
Divisor வகுக்குமெண், காரணி  
Domain ஆட்களம்  
Dot Product புள்ளிப்பெருக்கல், புள்ளிப்பெருக்கீடு  
Dynamics இயக்கவியல்
# கணிதக் கலைச்சொற்கள் (ஆங்கில அகர வரிசையில்)

## E

Eigenvalue ஐகென் மதிப்பு  
Electromagnetic field மின்காந்தக்களம்  
Electron எதிர்மின்னி, இலத்திரன்  
Element (of a set) (கணத்தின்) உறுப்பு  
Ellipse நீள்வட்டம்
:Elliptic Function நீள்வட்டச்சார்பு
:Elliptic Integral நீள்வட்டத்தொகையீடு
:Elliptic Operator நீள்வட்டச்செயலி  
Empty Set வெற்றுக்கணம்  
Endomorphism உள் அமைவியம்  
Energy ஆற்றல்  
Epimorphism வெளி அமைவியம்  
Equation சமன்பாடு  
Equator நடுவரை
:Equator of the Earth நில நடுவரை  
Equivalence சமானம்
:Equivalence class சமானப் பகுதி
:Equivalence Relation சமான உறவு  
Essential அடிக்கூறு
:Essentialisation அடிக்கூறுபிரித்தல்  
Euclidean Geometry யூகிளிட் வடிவியல்  
Evaluation கணித்தல்  
Even number இரட்டைப்படை எண்  
Event horizon இலக்கு ரேகை  
Existence இருப்பு
:Existence Theorem இருப்புத்தேற்றம்  
Exotic 4-dimensional Manifolds அற்புத 4-பரிமாணப் பன்மடிகள்  
Expansion விரிவாக்கம்  
Exponential (number) அடுக்குமாறிலி
:Exponential Function அடுக்குக்குறிச்சார்பு, அடுக்குச்சார்பு
:Exponential Polynomial அடுக்குப்பல்லுறுப்புக்கோவை  
Expression கோவை  
Extreme, Extremal புறக்கோடி
# கணிதக் கலைச்சொற்கள் (ஆங்கில அகர வரிசையில்)

## F

Factorial காரணியம்
:Falling factorial இறங்குமுகக் காரணியம்
:Rising Factorial ஏறுமுகக்காரணியம்  
Fermat Prime ஃபெர்மா பகாதனி
:Fermat's Last Theorem ஃபெர்மாவின் கடைசித் தேற்றம்
:Fermat's Little Theorem ஃபெர்மாவின் சிறிய தேற்றம்  
Fibre (or) Fiber நார்  
Finite Field முடிவுறு களம்  
Field களம்  
Finer Topology பெரிய இடவியற்கூறு  
Fission பிளவு  
Force விசை  
Formula வாய்பாடு  
Foundations of Mathematics கணிதத்தின் அடித்தளங்கள்
:Foundations of Quantum Mechanics குவாண்ட்டம் இயக்கவியலின் அடித்தளங்கள்  
Fourier Series ஃபொரியர் தொடர்  
Four-square Theorem நான்கு வர்க்கத் தேற்றம்  
Function சார்பு
:Functional Analysis சார்புப்பகுவியல்
:Function of a Complex Variable சிக்கல் மாறிச்சார்பு
:Function of a Real Variable மெய்ம்மாறிச்சார்பு  
Fundamental Theorem of Algebra இயற்கணிதத்தின் அடிப்படைத்தேற்றம்  
Fusion இணைவு
# கணிதக் கலைச்சொற்கள் (ஆங்கில அகர வரிசையில்)

## G

G.C.F. (Greatest Common Factor) உ.பொ.கா. (உத்தமப்பொதுக் காரணி)  
Gaussian Integer காஸ் முழு எண்  
General Linear Group பொது நேரியற்குலம்  
General Relativity பொதுச்சார்பியல்  
Generalisation நுண்பியலாக்கம்; பொதுமையாக்கம்  
Generator பிறப்பி  
Geodesy புவிப்பரப்பு
:Geodesic புவிப்பரப்பைச்சார்ந்த  
Geometric Progression பெருக்குத்தொடர்
:Geometry வடிவியல், வடிவவியல்  
Graph Theory கோலக்கோட்பாடு  
Gravity (புவி) ஈர்ப்பு, நிறை ஈர்ப்பு
:Gravitational constant ஈர்ப்பு மாறிலி  
Great circle பெருவட்டம்  
Group குலம்
:Group Theory குலக்கோட்பாடு  
Growth வளர்வு
:Growth-Order வளர்வுக்கிரமம்
# கணிதக் கலைச்சொற்கள் (ஆங்கில அகர வரிசையில்)

## H

Harmonic Analysis இசைப்பகுவியல்
Harmonic Integral இசைத்தொகையீடு
:Harmonic Progression இசைத்தொடர்ச்சி
:Harmonic Series இசைத்தொடர்  
Heat வெப்பம்  
Hermitian Form ஹெர்மைட் அமைப்பு  
Hilbert Space ஹில்பர்ட் வெளி  
Homeomorphism முழுமைத் தொடரமைவியம், முழுமைத்தொடரமைவு
Homogeneous
Homology அமைப்பு ஒப்பு
:Homological Algebra அமைப்பு ஒப்புல இயற்கணிதம்  
Homomorphic காப்பமைவியம் உள்ள
:Homomorphism காப்பமைவியம்  
Homotopy அமைப்பு ஒத்து  
Horizon தொடுவானம்  
Horizontal line கிடைக்கோடு  
Hyperbola மிகைபரவளையம், மிகைவளையம்
:Hyperbolic function மிகைபரவளையச் சார்பு  
Hypergeometric Function மிகைபெருக்கச்சார்பு
:Hypergeometric Series மிகைபெருக்கத்தொடர், மிகைபெருக்கச்சரம், உயர்பெருக்குத்தொடர்  
Hypothesis கருதுகோள்
# கணிதக் கலைச்சொற்கள் (ஆங்கில அகர வரிசையில்)

## I

Ideal சீர்மம்  
Identity (Relation, equation) முற்றொருமைச்சமன்பாடு
:Identity (number, element) முற்றொருமை, ஒற்றொருமை
: Identity Permutation முற்றொருமை வரிசைமாற்றம்  
Image எதிருரு, பிம்பம்  
Imaginary number கற்பனை எண், அமைகண எண்  
Indeterminate Equations தேரவியலா சமன்பாடுகள்  
Indicator function சுட்டுச் சார்பு, சுட்டும் சார்பு  
Induction உய்த்தறிதல்  
Infinite Field முடிவுறாக்களம்
:Infinite Group முடிவிலா குலம், முடிவுறா குலம்
:Infinite Number முடிவிலி
:Infinite Product முடிவிலாபெருக்கீடு, முடிவுறாப்பெருக்கீடு
:Infinite Series முடிவிலாத்தொடர், முடிவிலாச்சரம், முடிவுறாச்சரம்
:Infinity முடிவிலி  
Infinitesimal நுண்ணளவு  
Injection உள்ளிடு கோப்பு
:Injective map உள்ளிடு கோப்பு  
Inner Product உட்பெருக்கு  
Integer முழு எண்
:Integer Partition எண் பிரிவினை
:Integral முழுஎண்ணைச்சார்ந்த  
Integral (n) தொகையீடு
:Integral Equation தொகையீட்டுச்சமன்பாடு
:Integral Operator தொகையீட்டுச்செயல்முறை
: Integral Transform தொகையீட்டு உருமாற்றம்  
International Mathematical Congress பன்னாட்டுக்கணித காங்கிரஸ்
Interpolation இடைச்செறுகல்  
Intersection வெட்டு  
Into map உட்கோப்பு  
Invariance மாற்றமுறாமை; மாறாமி
:Invariant (adj) மாற்றமுறாத
:Invariant (n) மாற்றமுறாதது  
Inverse நேர்மாறு, மாற்றுறுப்பு
:Inverse map நேர்மாற்றுக்கோப்பு
:Inverse matrix நேர்மாற்று அணி, நேர்மாறு அணி
:Invertible matrix நேர்மாறு உள்ள அணி  
Irrational Number விகிதமுறா எண்  
Isometric சம அளவையுடைய
:Isometry சம அளவை உருமாற்றம்  
Isomorphism சம அமைவியம்; (ஓருரு அமைவு)
:Isomorphic சம அமைவியம் உள்ள
# கணிதக் கலைச்சொற்கள் (ஆங்கில அகர வரிசையில்)

## K

Kernel உட்கரு, சுழிவு
# கணிதக் கலைச்சொற்கள் (ஆங்கில அகர வரிசையில்)

## L

L.C.M (Least common Multiple) அ.பொ.ம. (அதமப் பொது மடங்கு)  
Large Deviation பெரிய விலக்கம்  
Latitude அகலாங்கு  
Lattice Theory கூடமைப்புக்கோட்பாடு  
Lemma கொற்கோள்  
Lie Algebra லீ இயற்கணிதம்
:Lie Group லீ குலம்  
Limit எல்லை
:Limit of a sequence தொடர்வெல்லை
:Limit of a series சர எல்லை
:Limit Point எல்லைப்புள்ளி  
Linear Algebra நேரியல் இயற்கணிதம்
:Linear combination நேரியல் சேர்வு
:Linear Dependence நேரியல் சார்புள்ளமை
:Linear Equation நேரியல் சமன்பாடு
:Linear Independence நேரியல் சார்பின்மை
:Linear map நேரியல் கோப்பு
:Linear Operator: நேரியல் செயலி
:Linear Partial Differential Equation நேரியல் பகுதி வகையீட்டுச் சமன்பாடு
:Linear Transformation நேரியல் உருமாற்றம்  
Logarithm மடக்கை
:Logarithmic Function மடக்கைச்சார்பு
:Logarithmic Series மடக்கைத்தொடர், மடக்கைச்சரம்  
Logic தர்க்க நியாயம்  
Longitude நீளாங்கு  
Loss of generality பொதுத்தன்மைக்குக் குந்தகம்  
Low-dimensional Manifolds சிறு பரிமாண பன்மடிகள்
# கணிதக் கலைச்சொற்கள் (ஆங்கில அகர வரிசையில்)

## M

Magic Square விந்தைச்சதுரம்/மாயச் சதுரம்  
Magnitude (of star) ஒளிப்பொலிவு  
Manifold பன்மடிவெளி  
Map, Mapping கோப்பு  
Mass திணிவு  
Mathematician கணித இயலர், கணிதவியலர், கணிதவியலாளர்  
Matrix அணி
:Matrix representation அணிக்குறிகாட்டி
:Matrix theory அணிக்கோட்பாடு  
Maximal Ideal உச்சநிலைச்சீர்மம்  
Maximum Value பெரும மதிப்பு  
Measure and Integration அளவையும் தொகையீடும்  
Mechanics நிலையியக்கவியல்  
Memoir ஆய்வுநூல்  
Meridian உச்சிவட்டம்  
Method of Exhaustionவெளிப்படுத்துகை முறை  
Metric Space தொலைவு வெளி
:Metrisable Space தொலைவுதகு வெளி  
Minimum Value சிறும மதிப்பு  
Modern Algebra தற்கால இயற்கணிதம்
:Modern Analysis தற்காலப் பகுவியல்  
Modular Arithmetic மாடுலோ எண்கணிதம், மட்டு எண்கணிதம்  
Module கலம்  
Modulus மட்டு  
Monochromatic ஒரேநிறமுடைய  
Monomorphism ஒன்றமைவியம்  
Morphism அமைவியம், அமைவு  
Multilinear பல்லுறுப்பு நேரியல்  
Multinomial Coefficient பல்லுறுப்புக்கெழு  
Multiplicative Inverse பெருக்கல் நேர்மாறு  
Multivariate Calculus பன்மாறி நுண்கணிதம்
:Multivariate Complex Analysis பற்பரிமாண சிக்கலெண் பகுவியல்
# கணிதக் கலைச்சொற்கள் (ஆங்கில அகர வரிசையில்)

## N

Natural Logarithm இயல் மடக்கை
:Natural number இயல்பெண்
:Natural Topology இயற்கை இடவியற்கூறு  
Negative எதிர்மம், எதிர்மாறு  
Neighbourhood அண்மை  
Non-associative ring சேர்ப்பற்ற வளையம், ஒட்டுறவற்ற வளையம்  
Non-commutative பரிமாற்றலற்ற
:Non-commutative Group பரிமாற்றா குலம்
:Non-commutative operation பரிமாறா செயல்முறை
:Non-commutative ring பரிமாறா வளையம்  
Non-euclidean geometry யூக்ளிடற்ற வடிவியல்
:Non-euclidean space யூக்ளிடற்ற வெளி  
Non-singular matrix வழுவிலா அணி  
Non-trivial வெற்றல்லாத  
Norm நெறிமம்  
Notation குறியீட்டுமுறை  
Nucleus அணுக்கரு  
Null-space சுழிவு, உட்கரு  
Nullity சுழிவளவை  
Number எண்
:Number Partition எண் பிரிவினை
:Number Theory எண் கோட்பாடு  
Numeral எண்ணுரு
# கணிதக் கலைச்சொற்கள் (ஆங்கில அகர வரிசையில்)

## O

Object பொருள்  
Observable நோக்கத்தகு கணியம்
:Observer நோக்குனர்  
Odd number ஒற்றைப்படை எண்  
One-one correspondence ஒன்றுக்கொன்றான இயைபு
:One-one map ஒன்றுக்கொன்றான கோப்பு  
Onto map முழுக்கோப்பு  
Open interval திறந்த இடைவெளி
:Open set திறந்த கணம்  
Operator செயலி
: Operator Theory செயலிக்கோட்பாடு
:Operation செயல்முறை, செயல், வினை  
Orbit சுற்றுப்பாதை  
Order வரிசை, கிரமம்
:Order of Growth. வளர்வுக் கிரமம்  
Orientation திசைப்போக்கு  
Orthogonality செங்குத்துத்தன்மை
:Orthogonal Group செங்குத்துக் குலம்
:Orthogonal Matrix செங்குத்து அணி  
Orthonormal Basis செங்குத்தலகு அடுக்களம்
# கணிதக் கலைச்சொற்கள் (ஆங்கில அகர வரிசையில்)

## P

Pair இரட்டை  
Parabola பரவளையம், பரவளைவு  
Parallelopiped இணைகரத்திண்மம்  
Parallel Postulate இணை அடிகோள், இணை முற்கோள்  
Parameter கணியம்  
Parent article தாய்க்கட்டுரை  
Particular case தனிக்குறிப்பு  
Partial Order பகுதி வரிசை  
Partition பிரிவினை  
Perfect number செவ்விய எண்  
Periodic ஆவர்த்தனமுள்ள
:Periodicity ஆவர்த்தனம்  
Permute திரி, வரிசைமாற்று
:Permutation வரிசைமாற்றம், மாற்றமைப்பு
:Permutation group வரிசைமாற்றுக்குலம்  
Photon ஒளியன்  
Pigeon-hole Principle புறாக்கூண்டு தத்துவம்  
Piecewise Function துண்டுவாரிச் சார்பு  
Place Value Notation இடமதிப்புக்குறியீடு  
Place-Value system இடமதிப்புத்திட்டம்  
Platonic Solids பிளேட்டோனிக் திண்மங்கள்  
Pointwise addition புள்ளிவழிக்கூட்டல்
:Pointwise multiplication புள்ளிவழிப்பெருக்கல்  
Polya Enumeration Theorem போல்யா எண்ணெடுப்புத் தேற்றம்  
Polynomial பல்லுறுப்பு  
Positive நேர்மம்  
Power Set அடுக்கு கணம்  
Precision துல்லியம்  
Pre-image முன்னுரு  
Pressure அழுத்தம்  
Prime factor பகாக்காரணி
:Prime number பகா எண், பகாதனி
:Prime Number Theorem பகா எண் தேற்றம்  
Primitive root ஏது மூலம்  
Probability நிகழ்தகவு  
Process செயல்முறை  
Proof நிறுவல்  
Proper subset தக்க உட்கணம்  
Property பண்பு  
Proportional விகிதசமம்  
Proof நிறுவல்  
Proper subset  
Pure Mathematics தன்னியற் கணிதம்
# கணிதக் கலைச்சொற்கள் (ஆங்கில அகர வரிசையில்)

## Q

Quadratic இருபடிய, இருபடியம்
:Quadratic Equation இருபடியச் சமன்பாடு
:Quadratic Form இருபடிய அமைப்பு
:Quadratic non-residue இருபடிய எச்சமல்லாதது
:Quadratic Reciprocity இருபடிய நேர் எதிர்மை
:Quadratic Residue இருபடிய எச்சம்  
Quadrilateral நாற்கரம்  
Quantum Mechanics குவாண்டம் நிலையியக்கவியல்  
Quintic Equation ஐந்துபடிச்சமன்பாடு
# கணிதக் கலைச்சொற்கள் (ஆங்கில அகர வரிசையில்)

## R

Range வீச்சு  
Rank (of matrix) (அணியின்) அளவை  
Rational Number விகிதமுறு எண் (வகுனி எண்)  
Real Line மெய்யெண் கோடு, உள்ளகக்கோடு
:Real number மெய்யெண், உள்ளக எண்
:Real variable மெய்ம்மாறி  
Recurrence relation மீள்வரு தொடர்பு  
Recurring Decimal மீள்வரு தசம பின்னம்  
Reflection எதிரொளிப்பு, எதிர்வம், பிரதிபலித்தல்  
Reflexicity எதிர்வு  
Reflexive relation எதிர்வு உறவு  
Regression Coefficient நிபந்தனை இணைவினை நிகழ்தகவு எண்  
Regular Polygon ஒழுங்குப் பலகோணம்
:Regular Prime ஒழுங்குப் பகா எண்  
Relativity சார்பியல்  
Represent குறிகாட்டு
:Representation குறிகாட்டி  
Requirement நிபந்தனை  
Research Paper ஆய்வுக்கட்டுரை  
Rhombohedron சாய்சதுரத்திண்மம்  
Rhomboid சாய்செவ்வகம்  
Rhombus சாய்சதுரம்  
Riemann Hypothesis ரீமான் கருதுகோள்
:Riemann Series ரீமான் சரம்
:Riemann Surface ரீமான் தளம்
:Riemann Zeta Function ரீமான் ஜீட்டா சார்பு, ரீமான் இசீட்டா சார்பியம்  
Rigour கண்டிப்பு  
Ring வளையம்  
Root sign மூலக்குறி  
Rotation சுழற்சி  
Row (of matrix) (அணியின்) நிரை, (அணியின்) வரிசை
:Row vector வரிசைத்திசையன்
:Row rank வரிசையளவை
:Row-reduced echelon form குறுவரிசைப்படி  
Ruler மட்டக்கோல்
# கணிதக் கலைச்சொற்கள் (ஆங்கில அகர வரிசையில்)

## S

Satisfy (an equation) சரி செய்(தல்)  
Scalar அளவெண், திசையிலி
:Scalar multiplication அளவெண் பெருக்கல், திசையிலி பெருக்கல்  
Self-adjoint matrix உடனிணைப்பு அணி
:Self-adjoint transformation உடனிணைப்பு உருமாற்றம்  
Sequence தொடர்முறை, தொடர்வு, தொடர்வரிசை  
Series சரம், தொடர்
:Series summation தொடர் கூட்டல், சரக்கூட்டல்  
Set கணம், (தொகுதி)
:Set-theoretic Topology கணக்கோட்பாட்டு இடவியல்  
Several Complex Variables சிக்கல் பன்மாறிகள்  
Simultaneous Linear Equations நேரியல் ஒருங்கமைச் சமன்பாடுகள்  
Singleton ஓருறுப்புக்கணம்  
Skew Field பரிமாறாக்களம்  
Slope சரிவு, சாய்வு  
Solution தீர்வு  
Space வெளி
:Space of Continuous Functions தொடர் சார்பு வெளி
:Space-Time கால வெளி
:Space-Time Curvature காலவெளி வளைவு  
Span அளாவல்  
Special Case தனிக்குறிப்பு
:Special Relativity சிறப்புச்சார்பியல்  
Square (of a number) வர்க்கம்  
Square matrix சதுர அணி  
Stabilizer நிலையாக்கி  
Statics நிலை இயல்  
Step (of row-reduced echelon form) (குறுவரிசைப்படியின்) படி  
Step Function படிநிலைச் சார்பு  
Structure அமைப்பு  
Sub-group உட்குலம்
:Subset உட்கணம்
:Subspace உள்வெளி  
Substitution பதிலீடு  
Sum of Series தொடர் கூட்டுத்தொகை, சரக்கூட்டுத்தொகை  
Summability தொடர்கூட்டு வாய்ப்பு  
Summation of Series தொடர் கூட்டல், சரக்கூட்டல்  
Surjection முழுக்கோப்பு
:Surjective (map) முழுக்கோப்பு  
Symbolism குறியீட்டமர்வு  
Symmetric Group சமச்சீர் குலம்
:Symmetric matrix சமச்சீர் அணி
:Symmetric relation சமச்சீர் உறவு
:Symmetry சமச்சீர்